શહેરના જિલ્લા ગાર્ડન સ્લમ કવાર્ટરમાં રહેતા અને પેલેસ રોડ ઉપર કપડાની દુકાનમાં નોકરી કરતા કલ્પેશ મોહનભાઈ કુંભાણી નામના કોળી યુવકે ભકિતનગર પોલીસ સ્ટેશનમાં નોંધાવેલી ફરીયાદમાં જણાવ્યું હતુ કે ગત સવારે સાતેક વાગ્યે તેમના ૬૫ વર્ષીય પિતા મોહનભાઈ દાનાભાઈ કુંભાણી સાયકલ લઈને નજીકમાં આવેલ મહાદેવના મંદિરે દર્શન કરવા ગયા હતા પરત આવી રહયા હતા ત્યારે જી૨૭ડબલ્યુ ૦૦૮૯ નંબરની રીક્ષાના ચાલકે જિલ્લા ગાર્ડન પાસે પાછળથી ઠોકર મારતા મારા પિતા ફંગોળાઈ ગયા હતા અને લોકો એકઠા થઈ જતા રીક્ષા ચાલક રીક્ષા રેઢી મુકી ભાગી ગયો હતો.